YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (viides jaosto)

27 päivänä marraskuuta 2003

Yhdistetyt asiat T-331/00 ja T-115/01

Laurence Bories ym.

vastaan

Euroopan yhteisöjen komissio

”Henkilöstö — Muuhun henkilöstöön sovellettavien palvelussuhteen ehtojen 2 artiklan d alakohdassa tarkoitetut väliaikaiset toimihenkilöt — Vakinaisia toimia, joiden palkka maksetaan tutkimus- ja sijoitusmäärärahoista, koskeva ilmoitus avoimesta toimesta — Väliaikaisten toimihenkilöiden hakemusten hylkääminen — Yksikön etu — Väliaikaisten toimihenkilöiden työsopimusten keston rajaaminen enintään kolmen vuoden pituiseksi — Avointa toimea koskevan ilmoituksen peruuttaminen — Yksikön etu — Harkintavallan väärinkäyttö — Vahingonkorvausvaatimus”

Täydellinen teksti ranskankielellä II-1479

Aihe:

Kanne, jossa vaaditaan asiassa T-331/00: työsopimusten tekemiseen toimivaltaisen viranomaisen 16.3.2000 (Bories), 3.2.2000 (Chemin), 17.3.2000 (Copes), 17.1.2000 (Mondini) ja 16.3.2000 (Preissler) tekemien niiden päätösten kumoamista, joissa jätettiin ottamatta huomioon kantajien hakemukset toimiin, joiden ilmoitettiin olevan avoimena avointa toimea koskevissa ilmoituksissa KOM/R/5526/00, 24.2.2000 (Bories), KOM/R/5889/99, 21.12.1999 (Chemin), KOM/R/5520/00, 24.2.2000 (Copes), KOM/R/5863/99, 26.11.1999 (Mondini) ja KOM/R/5521/00, 24.2.2000 (Preissler); toissijaisesti näiden avointa toimea koskevien ilmoitusten kumoamista; korvauksia kantajille aiheutuneesta vahingosta; asiassa T-115/01: työsopimusten tekemiseen toimivaltaisen viranomaisen tekemän sen päätöksen kumoamista, jossa kumottiin palvelukseenottomenettelyt, jotka oli aloitettu julkaisemalla avointa toimea koskevat ilmoitukset KOM/R/5526/00 24.2.2000 (Bories), KOM/R/5889/99 21.12.1999 (Chemin), KOM/R/5520/00 24.2.2000 (Copes), KOM/R/5863/99 26.11.1999 (Mondini), KOM/R/5521/00 24.2.2000 (Preissler), KOM/R/5638/00 ja KOM/R/5639/00 16.3.2000 (Bertolo), KOM/R/5645/00 20.3.2000 (Brovelli) ja KOM/R/5646/00 20.3.2000 (D'Elia); avointa toimea koskevien ilmoitusten KOM/R/5734/00 23.6.2000 (Chemin) ja KOM/R/5735/00 (Mondini) kumoamista ja näiden kahden palvelukseenottomenettelyn yhteydessä tehtyjen päätösten kumoamista; korvauksia kantajille aiheutuneesta vahingosta.

Ratkaisu:

Asiassa T-331/00: hakemusten hylkäämisestä 16.3.2000 (Bories), 3.2.2000 (Chemin), 17.3.2000 (Copes), 17.1.2000 (Mondini) ja 16.3.2000 (Preissler) tehdyt päätökset kumotaan. Asiassa T-115/01: 30.5.2000 tehty se päätös kumotaan, jossa peruutettiin sitä avointa toimea koskeva ilmoitus KOM/R/5526/00, jota Bories oli hakenut; 30.5.2000 tehty se päätös kumotaan, jossa peruutettiin sitä avointa toimea koskeva ilmoitus KOM/R/5889/99, jota Chemin oli hakenut. Asioissa T-331/00 ja T-115/01: komissio velvoitetaan maksamaan Bories'lle 11929 (yksitoistatuhatta yhdeksänsataakaksikymmentäyhdeksän)euroakorvauksenaaineellisesta vahingosta ja yksi euro korvauksena henkisestä kärsimyksestä; komissio velvoitetaan maksamaan Cheminille 29592 (kaksikymmentäyhdeksäntuhatta viisisataayhdeksänkymmentäkaksi) euroa korvauksena aineellisesta vahingosta ja yksi euro korvauksena henkisestä kärsimyksestä; komissio velvoitetaan maksamaan Copesille yksi euro korvauksena henkisestä kärsimyksestä; komissio velvoitetaan maksamaan Mondinille 5000 (viisituhatta) euroa korvauksena aineellisesta vahingosta ja yksi euro korvauksena henkisestä kärsimyksestä; komissio velvoitetaan maksamaan Preisslerille 11929 (yksitoistatuhatta yhdeksänsataakaksikymmentäyhdeksän) euroa korvauksena aineellisesta vahingosta ja yksi euro korvauksena henkisestä kärsimyksestä; komissio velvoitetaan maksamaan Bertololle yksi euro korvauksena henkisestä kärsimyksestä; komissio velvoitetaan maksamaan Brovellille yksi euro korvauksena henkisestä kärsimyksestä; komissio velvoitetaan maksamaan D'Elialle yksi euro korvauksena henkisestä kärsimyksestä. Asiassa T-115/01 nostettu kanne hylätään muilta osin. Asiassa T-331/00 komissio vastaa omista oikeudenkäyntikuluistaan ja kantajien oikeudenkäyntikuluista. Asiassa T-115/01 komissio vastaa omista oikeudenkäyntikuluistaan ja kolmesta neljäsosasta kantajien oikeudenkäyntikuluista. Asian T-115/01 kantajat vastaavat yhdestä neljäsosasta omista oikeudenkäyntikuluistaan.

Tiivistelmä

Komissio voi pyytää virkamiesten ja väliaikaisten toimihenkilöiden hakemuksia yhdellä ja samalla avointa toimea koskevalla ilmoituksella, kun vakinaiset toimet, joiden palkat maksetaan tutkimus- ja sijoitusmäärärahoista ja jotka kuuluvat komission talousarvion liitteenä olevaan henkilöstötaulukkoon, voidaan täyttää henkilöstösääntöjen 4 ja 29 artiklan mukaisella virkamiehen nimittämisellä tai muuhun henkilöstöön sovellettavien palvelussuhteen ehtojen 2 artiklan d alakohdassa tarkoitetulla väliaikaisen toimihenkilön palvelukseen ottamisella. (ks. 39 ja 40 kohta) Viittaukset: asia T-372/00. Campolargo v. komissio. 23.4.2002 (Kok. H. 2002. s. I-A-49 ja s. II-223. 90 kohta) ja yhdistelyt asiat T-330/00 ja Tl 14/00. Cocchi ja Hainz v. komissio. 17.10.2002 (Kok. H. 2002. s. I-A-193 ja II-987. 33 ja 34 kohta).

Komissio ei voi vedota päätökseensä uudesta tutkimusalan henkilöstöä koskevasta politiikasta kieltääkseen väliaikaista toimihenkilöä, joka kuuluu muuhun henkilöstöön sovellettavien palvelussuhteen ehtojen 2 artiklan d alakohdan soveltamisalaan ja jolla on kolmen vuoden pituinen työsopimus, esittämästä hakemusta avoimena olevaan toimeen, joka koskee vakinaista tointa, jonka palkka maksetaan tutkimus- ja sijoitusmäärärahoista, vain sillä perusteella, että hänen nimittämisensä johtaisi kyseisessä päätöksessä vahvistettujen suuntaviivojen vastaisella tavalla hänen sopimuksensa jatkamiseen tai uuteen sopimukseen, jonka seurauksena olisi kolmen vuoden enimmäiskeston ylittyminen. Sisäinen suuntaviiva ei nimittäin vastaa säädöstasoltaan lainsäädäntötoimea, ja sitä voidaan soveltaa vain henkilöstösäännöissä ja muuhun henkilöstöön sovellettavissa palvelussuhteen ehdoissa säädettyjä niitä periaatteita noudattaen, jotka eivät esillä olevassa asiassa voi olla tällaisen kiellon oikeudellisena perustana. Ensinnäkin muuhun henkilöstöön sovellettavien palvelussuhteen ehtojen 8 artiklan neljännessä kohdassa säädetään, että sellaisen ura-alueeseen A kuuluvan toimihenkilön palvelussuhde, joka hoitaa tieteellistä ja teknistä pätevyyttä edellyttäviä tehtäviä, voidaan solmia enintään viideksi vuodeksi ja että se voidaan uusia, ja sen viidennessä kohdassa säädetään, että tällainen uusiminen voidaan tehdä vain kerran määräajaksi ja että tämän jälkeen tehtävät uusimiset tehdään vain toistaiseksi siten, että sisäisellä suuntaviivalla ei voida vahvistaa kolmen vuoden enimmäiskestoa. Toiseksi edellä mainitun 2 artiklan d alakohdassa tarkoitetuille toimihenkilöille kuuluvat luonteeltaan tieteelliset ja tekniset tehtävät voivat edellyttää vakinaista toimea monivuotisten tutkimusohjelmien toteuttamisen mahdollistamiseksi, mikä hankaloituisi, jos niitä hoitavan väliaikaisen toimihenkilön olisi välttämättä lopetettava tehtävässään tiettynä ajankohtana, kun taas hallinnollisiin tehtäviin ei kuulu tällaista erityispiirrettä kun on kyse edellä mainittujen palvelussuhteen ehtojen 2 artiklan b kohdassa tarkoitetuista väliaikaisista toimihenkilöistä. (ks. 58, 59, 61 ja 62 kohta) Viittaukset: asia 190/82, Blomefield v. komissio, 1.12.1983 (Kok. 1983, s. 3981, 21 kohta) ja asia T-17/95, Alexopoulouv. komissio, 5.10.1995 (Kok. H. 1995, s. I-A-227 ja II-683, 24 kohta).

Kun komission nimittävällä viranomaisella on vakinaista avointa toimea, jonka palkka maksetaan tutkimus- ja sijoitusmäärärahoista, koskevan ilmoituksen julkaisemisen jälkeen hallussaan vain muuhun henkilöstöön sovellettavien palvelussuhteen ehtojen 2 artiklan d alakohdassa tarkoitettujen väliaikaisten toimihenkilöiden hakemuksia, se on velvollinen näiden palvelussuhteen ehtojen 12 artiklan 1 kohdassa vahvistetun yksikön edun mukaisesti tutkimaan nämä hakemukset sen määrittelemistä varten, onko jokin näistä hakemuksista soveltuva sen varmistamiseksi, että toimielin saa palvelukseensa mahdollisimman päteviä, tehokkaita ja ehdottoman luotettavia henkilöitä. (ks. 67 kohta)

Yhteisöjen toimielimillä on laaja harkintavalta toimintansa järjestämisessä niille uskottujen tehtävien edellyttämällä tavalla ja käytettävissään olevan henkilöstön nimittämisessä näiden tehtävien täyttämiseksi, edellyttäen kuitenkin, että tämä nimittäminen tapahtuu yksikön edun mukaisesti ja että toimet vastaavat toisiaan. Tällainen harkintavalta on välttämätön, jotta työtehtävät voidaan järjestää tehokkaasti ja jotta tämä järjestäminen voidaan mukauttaa vaihteleviin tarpeisiin. Ei kuitenkaan voida vedota siihen, että yksikön edun vuoksi voidaan estää palvelukseenottomenettelyjen keskeyttäminen tiettynä ajankohtana, koska tällä loukattaisiin toimielimen toimivaltaa toimintansa järjestämiseen ja koska se vastaisi sitä, että toimielintä estetään vähentämästä henkilöstöään tai siirtämästä heitä toisiin tehtäviin silloin kun se katsoo tämän olevan tarpeellista. (ks. 171 ja 172 kohta) Viittaukset: asia 124/78, List v. komissio, 12.7.1979 (Kok. 1979, s. 2499); asia 19/87, Hecqv. komissio, 23.3.1988 (Kok. 1988, s. 1681) ja asia T-49/91, Turner v. komissio, 18.6.1992 (Kok. 1992, s. II-1855, 34 kohta).

Hallintoviranomaisella toimihenkilöitään kohtaan oleva huolenpitovelvollisuus ilmentää viranomaisen ja virkamiesten välille henkilöstösäännöillä luotujen oikeuksien ja velvollisuuksien tasapainoa. Tämä velvollisuus merkitsee muun muassa sitä, että tehdessään palveluksessaan olevan henkilön tilannetta koskevan päätöksen viranomainen ottaa huomioon kaikki päätökseen mahdollisesti vaikuttavat seikat ja että tällöin se ottaa huomioon paitsi yksikön edun, myös asianomaisen henkilön edun. (ks. 186 kohta) Viittaukset: asia 321/85, Schwiering v. tilintarkastustuomioistuin, 23.10.1986 (Kok. 1986, s. 3199, 18 kohta) ja asia T-207/95, Ibarra Gil v. komissio, 5.2.1997 (Kok. H. 1997, s. I-A-13 ja II-31, 75 kohta).